Gepubliseer op 23 Maart 2017
Musiekkoördineerder - Helderberg Gemeente
Daar is ’n vakature vir ’n musiekkoördineerder wat verantwoordelikheid sal neem vir die vestiging, ontwikkeling, en skedulering van informele begeleidingsgroepe in die gemeente. Dit behels ook liturgiese vaardighede om die vloei van informele dienste in die gemeente te beplan in samewerking met ander verantwoordelike persone. Musikale kennis en –vaardigheid, sowel as rekenaarvaardigheid word vereis.
Daar is ook 'n vakature beskikbaar by Argief van Stellenbosch, kliek hier vir meer.
Kunsuitstalling kaas & wyn
Woensdag 29 Maart 2017 om 18:3 by Helderberg Gemeente is daar 'n kunsuitstalling ter fondsinsameling vir Stop'it!, 'n Uitreikprojek wat aktief gekant is teen alle vorms van mensehandel. Hul werk nou saam met die STOP-organisasie (Stop Trafficking of People).
Kaartjies @ R50 pp te koop by die kerkkantoor.
Tema: LIG/duisternis- God se liefde en skoonheid seëvier oor die aaklige dade van die duisternis
Navrae: Isabel Vroon
Aangehegte foto is 'n skildery van Ohna Mouton Marais met die titel "Arise".
Leer hoe om te lewe
Gepubliseer op 17 Maart 2017
Die wete dat die Here Jesus Here is en hier is, maak dat ons alle rede het om ten spyte van lewensomstandighede, ook uiters negatiewe omstandig-hede, beter eerder as bitter mense te wees. Jesus sê: “Ek is die weg en die waarheid en die lewe” (Johannes 14:6). “I am the Road, also the Truth, also the Life” (The Message).
Die grootste tragedie van die lewe is nie dat mense doodgaan nie, maar dat iets in hulle doodgaan terwyl hulle nog lewe. Die hartseer is dat ons in ons samelewing met baie mense wat lewensmoeg is, gekonfronteer word. Hulle haal nog asem, doen wat hulle moet doen, staan op en gaan slaap, maar daar is eintlik nie meer ŉ teken van lewe nie.
Jesus nooi ons om in Hom te lewe en ŉ perspektief op die lewe te kry wat ŉ hemelse ervaring word, al woed die storms om my. Dit is God se wil dat ons die hemel sal ontdek voordat ons doodgaan, nie eers wanneer ons doodgaan nie.
Die uitnodiging van Jesus is vir jou bedoel: “Kom na My toe almal wat vermoeid en swaar belas is, en Ek sal julle rus gee. Neem My juk op julle en leer van My, omdat Ek sagmoedig en nederig van hart is, en julle sal rus vind vir julle gemoed. Want my juk is draaglik en my las is lig.”
ŉ Dissipel van Jesus leer om saam met Jesus te leef en vanuit hierdie saam-met-Jesus-leef die lewe te ontdek en net te leef.
“I am learning from Jesus how to lead my life, my whole life, my real life” – dit is Dallas Willard se getuienis. Is dit ook jou getuienis?
Ons teks vir die komende week om meer van Jesus te leer, is: Kol 3:5-7, 10, 12-14, 17-4:1
Ondersteuning aan Siriese vlugtelinge
Gepubliseer op 16 Maart 2017
Daar is ‘n groot groep mense wat misplaas is weens die tragiese oorlog in Sirië en ander lande in die Midde-ooste. Die Here lê hierdie mense al ‘n geruime tyd op ons harte. Helderberg Uitreik is in die proses om navorsing te doen oor die ondersteuning aan Siriese vlugtelinge.
Ons het ‘n vennoot-gemeente in Athene, Griekeland gevind wat die vlugtelinge op verskeie vlakke intensief bedien.‘n Kort-termynuitreik in Julie 2017 word daarheen beplan. Die Uitreikbestuur het Louise Theron afgevaardig om te gaan ondersoek instel oor die logistiek en bedieningsmoontlikhede, asook die vaardighede/passie en hulpbronne wat benodig word vir so ‘n uitreik. Sy vertrek 29 Maart tot 6 April 2017 op die feite-sending.
Daar is geen toesluitfasiliteite in die kampe nie en mense moet hulle
kosbaarhede op hulle lyf dra. Hoewel bagasie beperk is, kan ons nou reeds lyf-beursies (money belts) saamneem waar hulle hul kosbare dokumente en kontant kan hou. As jy dus hiervan het wat jy nie gebruik nie, sal ons dit graag vir hulle saamneem. Jy kan selfs ‘n teksvers (in Engels, Farsi of Arabies) binne-in plaas. Merk asb “Vlugtelinge” en bring na die kerkkantoor voor 27 Maart. Baie dankie by voorbaat namens die vlugtelinge.
Navrae: Louise Theron
30 jaar vir Breda
Gepubliseer op 15 Maart 2017
Breda Ludik is vandag 30 jaar in diens van die Helderberg Gemeente. Wat 'n voorrreg om saam met so 'n kollega te kan werk. Breda, jy help ons deur jou menswees om te glo en in die voetspore van Jesus te loop.
#Tienerkerk vir die res van die kwartaal
Getuienisgeleentheid van STOP' IT!
Kiddiekerk lesreeks vir 2017 - “Ken jy vir Jesus”
Bladsy 54 van 69
Belydenis van geloof vir 11 Maart, kliek hier
03.14.2018 6:00 pm - 7:30 pm
Sedert Junie 2013572747